b'\n_START_ARTICLE_\nIda Hulkko\n_START_PARAGRAPH_\nIda Hulkko (s. 12. joulukuuta 1998 Mikkeli) on suomalainen uimari, jonka lajina on rintauinti. Hulkon seura on TaTU Tampere vuodesta 2017, aikaisemmin h\xc3\xa4n edusti Mikkelin Uimaseuraa._NEWLINE_Hulkko on lyhyen radan Suomen mestari 50 ja 100 metrin rintauinnissa vuonna 2017, samana vuonna h\xc3\xa4n saavutti my\xc3\xb6s pitk\xc3\xa4n radan Suomen mestaruuden 100 metrin rintauinnissa. Pitk\xc3\xa4n radan SM-titteli tuli 50 metrin matkalla vuonna 2018._NEWLINE_Vuonna 2018 Hulkko sijoittui pitk\xc3\xa4n radan Euroopan-mestaruuskilpailuissa 50 metrin rintauinnissa viidenneksi ja lyhyen radan maailmanmestaruuskilpailuissa samalla matkalla kahdeksanneksi._NEWLINE_Ida Hulkon is\xc3\xa4 on kenraaliluutnantti Petri Hulkko.'